ดัชนีหุ้นวันที่ 27 ธ.ค.ปิดลบ2.17 จุด
ตลาดหุ้นวันที่ 27 ธ.ค. ปิดการซื้อขายภาคเช้าที่ระดับ 1,030.34 จุด ลดลง 2.17 จุด
27 ธ.ค. 2554

ตลาดหุ้นวันที่ 27 ธ.ค. ปิดการซื้อขายภาคเช้าที่ระดับ 1,030.34 จุด ลดลง 2.17 จุด 
ตลาดหุ้นวันที่ 27 ธ.ค. เปิดตลาดปรับตัวลดลง ดัชนีค่อนข้างแกว่งตัวในแดนลบ และมาปิดการซื้อขายภาคเช้าที่ระดับ 1,030.34 จุด ลดลง 2.17 จุด หรือ 0.21% มูลค่าการซื้อขาย 4,966 ล้านบาท 
5 อันดับหุ้นที่มีการซื้อขายสูงสุด1.PTT ปิดที่ 317 บาท ไม่เปลี่ยนแปลง  มูลค่าการซื้อขาย 250 ล้านบาท 2.KAMART ปิดที่ 3.82 บาท ลดลง 0.22 บาท หรือ 5.45% มูลค่าการซื้อขาย 223 ล้านบาท 3.IVL ปิดที่ 29.75 บาท ลดลง 0.25 บาท หรือ 0.83% มูลค่าการซื้อขาย 214 ล้านบาท 4.INTUCH ปิดที่ 42 บาท ลดลง 0.75 บาท หรือ 1.75% มูลค่าการซื้อขาย 198 ล้านบาท 5.PTTGC ปิดที่ 61.25 บาท เพิ่มขึ้น 0.25 บาท หรือ 0.41% มูลค่าการซื้อขาย 182 ล้านบาท 
นางมยุรี โชวิกรานต์ ผู้อำนวยการอาวุโส บล.เมย์แบงก์ กิมเอ็ง กล่าวว่า ภาพรวมตลาดหุ้นในวันนี้ จนถึงตลอดทั้งสัปดาห์คาดว่าคงเป็นในเชิงทางเทคนิคมากกว่าจะอ้างอิงกับปัจจัยที่จะมีเข้ามาอย่างจำกัด เพราะในส่วนของต่างประเทศกลุ่มประเทศยุโรป สหรัฐอเมริกา ได้หยุดทำการในช่วงเทศกาลคริสต์มาสแล้ว 
สำหรับปัจจัยในประเทศคงจะเป็นเรื่องผลการประชุมคณะรัฐมนตรี จะมีการพิจารณาเรื่องมาตรการให้ความช่วยเหลือทางด้านภาษีบุคคลธรรมดาและนิติบุคคล ซึ่งน่าจะมีผลช่วยต่อทิศทางตลาดหุ้นในระดับหนึ่ง แต่ปริมาณการซื้อขายคงไม่มากเพราะนักลงทุนต่างชาติได้ชะลอการลงทุน และวานนี้ปริมาณการซื้อขายได้ต่ำสุดในรอบ 22 เดือนแล้ว 
ส่วนความคาดหวังแรงซื้อจากนักลงทุนสถาบันในประเทศจากกองทุนแอลทีเอฟและอาร์เอ็มเอฟนั้น คงจะไม่ได้มาก เพราะได้ซื้อไปมากแล้วในช่วงหลายเดือนก่อนหน้านี้